《题孟氏惠麓小隐》
明代·秦夔

饥后家何在，归来始定居。丹心三尺剑，白首五车书。

戚畹名犹在，云台业未疏。结庐来小隐，岁晚足耕锄。

作者简介：（1433—1496）常州府无锡县人，字廷韶，号中斋。天顺四年进士，授南京兵部主事。历武昌知府。在任除奸植善，兴学劝农，创养济院，定均徭法。监司下其规约于诸郡行之。累迁江西右布政使，卒于任。有《中斋集》。